OpenLLM-France/wikimedia huggingface dataset:
# Grimpa-soques ocel·lat

El grimpa-soques ocel·lat és una ocell sud-americà de la família dels furnàrids.

## Taxonomia

Segons la Classificació del Congrés Ornitològic Internacional (versió 10.2, 2020) es reconeixen 4 subespècies:
* X. o. lineatocapilla (Berlepsch et Leverkühn, 1890), que viu a prop del riu Orinoco.
* X. o. beauperthuysii (Pucheran et Lafresnaye, 1850), des del sud-est de Colòmbia i sud-oest de Veneçuela fins l'est de l'Equador, nord-est del Perú i nord-oest del Brasil.
* X. o. perplexus JT Zimmer, 1934, de l'est del Perú i oest del Brasil.
* X. o. ocellatus (Spix, 1824), del nord de Brasil.
Segons el Handbook of the Birds of the World and BirdLife International Digital Checklist of the Birds of the World (versió 5, 2020), les dues primeres subespècies formarien una espècie diferent, de la següent manera:
* Xiphorhynchus beauperthuysii - grimpa-soques ocel·lat septentrional.
* Xiphorhynchus ocellatus (sensu stricto) - grimpa-soques ocel·lat meridional.

## Referències

* ↑ grimpa-soques ocel·lat septentrional «Grimpa-soques ocel·lat». Cercaterm. TERMCAT, Centre de Terminologia. Rev. 2-1-2021 (català)
* ↑ grimpa-soques ocel·lat meridional «Grimpa-soques ocel·lat». Cercaterm. TERMCAT, Centre de Terminologia. Rev. 2-1-2021 (català)
# José María Quevedo García

José María Quevedo és un exfutbolista andalús, nascut a Cadis l'1 de juny de 1969. Ocupava la posició de migcampista, i en la seua carrera va sumar 325 partits i 47 gols en primera divisió.

## Trajectòria

Format al planter del Cadis CF, Quevedo puja al primer equip a la darreria de la dècada dels 80, tot jugant en primera divisió a la 89/90. L'any següent ja es va consolidar al club cadista i la temporada 91/92 es feia un lloc en l'onze inicial, que mantindria la temporada 92/93.
Després del descens del Cadis a Segona, Quevedo segueix els passos del seu antic company Kiko Nárvaez, i recala a l'Atlètic de Madrid, però amb prou feines juga tretze partits de la temporada 93/94. La temporada següent, el migcampista se'n va al Reial Valladolid. Al club castellà no qualla una bona primera temporada, però es reafirma la temporada 95/96, en la qual va jugar 38 partits i marcar 13 gols, mentre que a la següent en faria altres 10.
L'estiu de 1998 és fitxat pel Sevilla FC, que cercava un planter de garanties per retornar a primera divisió, la cosa es va aconseguir. De nou a la màxima categoria, Quevedo va jugar una temporada amb els sevillans, jugant 25 partits.
La temporada 00/01 recala al Rayo Vallecano. Tot i ser un club modest, en eixos anys els vallecans eren un dels conjunts revelació de la lliga espanyola, amb competicions europees inclosa. El de Cadis va marcar sis gols eixa temporada, però a les següents ja no va aportar gaire.
La 03/04 va ser la seua darrera temporada en actiu, que militaria de nou en el Cadis CF, ara en Segona. Però, tan sols va aparèixer en 15 ocasions, gairebé totes com a suplent.

## Enllaços externs

* Fitxa del jugador
# Hannó (235 aC)

Hannó fou un dels deu ambaixadors enviats per Cartago a Roma l'any 235 aC.
Volien intentar evitar la guerra que els romans tenien intenció de declarar aprofitant la revolta dels mercenaris a Sardenya. Va aconseguir el seu propòsit pels seus discurs francs i enèrgics i va obtenir la renovació de la pau en termes equitatius, segons diuen Cassi Dió i Pau Orosi.

## Referències

* ↑ 14.Hanno a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 344
# Hanu

«Hanu» té aquests significats:
* Hanu (bou)
* Hanu (Assíria)
# Josu Urrutia Tellería

Josu Urrutia Tellería (Lekeitio, 10 d'abril de 1968) és un exfutbolista basc, que jugava de migcampista defensiu. Actualment és el president de l'Athletic Club.
Urrutia és un dels jugadors més representatius de l'Athletic Club de la dècada dels 90 i principis del segle XXI. Abans va combinar diverses aparicions entre el filial i el primer equip. Entre 1988 i 2003 va jugar a prop de 350 partits de lliga amb els bascos. No va arribar a guanyar cap títol amb el seu club, però va jugar la Lliga de Campions 1998-99, després que els lleons quedaren en segona posició de lliga a l'any anterior. Va ser internacional amb la selecció del País Basc.
Josu Urrutia va presentar-se com a candidat a president de l'Athletic Club de Bilbao a les eleccions del 2011, amb Marcelo Bielsa com a entrenador. A les eleccions, celebrades el 7 de juliol amb un rècord de participació, va guanyar a l'altre candidat, García Macua.

## Referències

* ↑ «Josu Urrutia: "Bielsa és la barreja entre la tècnica i allò intangible"» (en castellà). RTVE.es, 06-07-2011. [Consulta: 7 juliol 2011].
* ↑ «Josu Urrutia se convierte en nuevo presidente del Athletic» (en castellà). Marca.com, 07-07-2011.
# Hantharwady United Football Club

El Hantharwady United Football Club (birmà ဟံသာဝတီ ယူနိုက်တက် ဘောလုံး အသင်း) és un club de futbol birmà de la ciutat de Pegu.
Va ser fundat el 2009 amb el nom Okkthar United Football Club (birmà ဟံသာဝတီအသင္း) de la ciutat de Taungoo.

## Palmarès

* General Aung San Shield:
** 2010

## Referències

* ↑ Han Oo Khin «New era for football». The Myanmar Times, March 9–15, 2009. Arxivat de l'original el 15 de febrer 2012 [Consulta: 17 novembre 2009].
* ↑ «Hantharwady United FC». Arxivat de l'original el 2017-02-02. [Consulta: 16 maig 2021].

## Enllaços externs

* First Eleven Journal Arxivat 2013-11-16 a Wayback Machine.
* Soccer Myanmar Arxivat 2015-11-19 a Wayback Machine.
# John McLeod (explorador)

John McLeod (1795 - després de 1842) va ser un comerciant de pells i explorador escocès que desenvolupà les seves tasques a l'oest de l'actual Canadà, primer treballant al servei de la Companyia del Nord-oest i posteriorment de la Companyia de la Badia de Hudson. És recordat, principalment, per les exploracions de diversos rius que discorren pel sud-oest dels Territoris del Nord-oest, el sud del Territori del Yukon i el nord de la Colúmbia Britànica.
El 1816 va arribar a Mont-real, seu de la Companyia del Nord-oest, des d'on va ser assignat a la zona del riu Churchill com a oficinista. El 1821, després de la fusió de les dues companyies pelleteres, hauria treballat en diverses factories dels districtes de la Companyia de la Badia de Hudson al llac Athabasca i el riu Mackenzie. El 1823 va ser assignat com a director del centre comercial de Fort Simpson, a la desembocadura del riu Liard amb el Mackenzie, on romandria durant nou anys com a adjunt al comerciant en cap. Entre 1823 i 1824 va completar l'exploració de nou serralades veïnes al riu Nahanni Sud, durant la qual va entaular relacions comercials amb els kaska, una tribu de les Primeres Nacions.
L'expedició més important de McLeod va tenir lloc durant l'estiu de 1831, quan partint de Fort Simpson el 28 de juny, junt a vuit persones més, foren els primers europeus coneguts que remuntaren el curs del riu Liard, arribant fins al riu Dease, al qual van batejar, i al riu Frances, el qual remuntaren per error, pensant que era el curs principal del Liard. En total l'expedició va recórrer prop de 1.000 km i va establir contacte amb cinc tribus de les Primeres Nacions.
Arran d'aquest viatge el governador George Simpson va transferir breument McLeod al Departament de Mont-real, i després de tornada al Districte del riu Mackenzie. El 1834 va ser nomenat Comerciant en Cap de Fort Halkett, prop de la confluència dels rius Liard i Coal. Des d'aquest punt va emprendre una segona expedició pel Liard fins al riu Dease i el llac Dease. Viatjant a través de la divisòria entre l'Àrtic i el Pacífic descendí parcialment el riu Stikine, on es trobà amb les tribus costaneres de les Primeres Nacions, que comerciaven amb els russos.
El 1835, després d'una breu temporada a Fort Liard, va ser transferit a Fort Vancouver, al Districte de Columbia, on va dur a terme negociacions comercials sobre les pells amb estatunidencs i russos. Aquests viatges el van portar a llocs tan llunyans com el nord de Califòrnia i Wyoming.
Després de vint-i-sis anys com a comerciant de pells en alguna de les regions més remotes del continent, als quaranta-set anys, McLeod abandonà la Companyia de la Badia de Hudson el 1842, retornant a la Gran Bretanya, on se li perd la pista.
El mont McLeod, localitzat a l'oest de la petita localitat de Dease Lake, Colúmbia Britànica, va ser nomenat en la seva memòria.

## Referències

* 1 2 3 4 5 6 «Biography – McLEOD, JOHN M – Volume VII (1836-1850) – Dictionary of Canadian Biography». [Consulta: 14 gener 2024].
# Joy Eslava

Joy Eslava és el nom d'una discoteca situada al carrer Arenal de Madrid, en el local que fins a 1981 havia ocupat l'històric Teatro Eslava.
Adquirit el local per l'empresari Pedro Trapote a Luis Escobar Kirkpatrick en 1979, la discoteca es va inaugurar la nit del 24 de febrer de 1981, l'endemà del Cop d'estat perpetrat al Congrés dels Diputats. Aviat es convertiria en un dels llocs d'oci de referència en la capital d'Espanya, per a un determinat públic i incorporant un nou tipus de local, la macro-discoteca. Durant la dècada de 1980 va ser lloc de concentració de personatges de l'anomenada Movida madrileña i va servir d'ocasional escenari del programa musical de Televisió espanyola Aplauso, que hi va portar estrelles del moment com Alaska y los Pegamoides, Mecano o Tino Casal. Joy Eslava ha continuat albergant concerts, festes i esdeveniments socials diversos, amb participació de famosos com Roger Moore, Pedro Almodóvar, Stevie Wonder, Julio Iglesias o Ruth Lorenzo. El 1999 va sofrir un incendi.

## Referències

* 1 2 3 Pérez Martín, Miguel «Una discoteca nacida para festejar el fracaso del 23-F». El País, 24-02-2011 [Consulta: 12 gener 2014].
# José Ángel Ziganda Lakuntza

José Ángel "Cuco" Ziganda Lakuntza (nascut a Larraintzar, Ultzama, Navarra, l'1 d'octubre de 1966), és un exjugador de futbol i entrenador navarrès.

## Jugador

En la seva carrera futbolística com a jugador, va romandre set anys en Osasuna i altres set en l'Athletic Club, club que el va fitxar després de pagar una clàusula de rescissió de 150 milions de pessetes a Osasuna. Té 111 gols en el seu haver en la Primera divisió espanyola, 19 en Segona, 9 en la Copa de la UEFA i 6 en la Copa del Rei. Es comptabilitzen en la seva història 145 gols.
Va jugar 1 partit internacional, en un amistós contra Romania (Espanya 0 - Romania 2) el 1991, suplint a Emilio Butragueño en els últims quatre minuts.

### Trajectòria com a jugador

* Osasuna Promesas (1985-1987)
* Club Atlètic Osasuna (1987-1991)
* Athletic Club (1991-1998)
* Club Atlètic Osasuna (1998-2001)

## Trajectòria com a entrenador

Com a entrenador, va fer campió d'Espanya a Osasuna en categories juvenils internacionals, va entrenar l'Osasuna Promeses durant la temporada 05-06 en Segona Divisió B i va prendre el relleu de Javier Aguirre el 22 de maig de 2006 per a la temporada 06-07 al comandament del primer equip, juntament amb el seu ajudant Jon Andoni Goikoetxea, en una forta aposta per part de la directiva osasunista, ja que no tenia experiència com a entrenador en la primera divisió.
La temporada 2006/2007 no va començar amb bon peu per a l'equip, a causa de la seva eliminació de la Lliga de Campions de la UEFA i a una sèrie de derrotes en la lliga i es va plantejar la seva destitució, però quatre victòries consecutives i l'ascens de cinc places en la classificació lliguera van estabilitzar la situació, continuant amb un bon paper en la Copa del Rei i una històrica classificació per a semifinals de la Copa UEFA, que va perdre contra el Sevilla FC.
El 13 d'octubre de 2008 Cuco és destituït com a entrenador d'Osasuna, a causa de no haver assolit ni una sola victòria aquella temporada. El substituïx en el càrrec l'exseleccionador espanyol José Antonio Camacho.
El 24 de maig de 2017, es va confirmar que Ziganda succeïria Ernesto Valverde com a tècnic de l'Athletic Club, amb un contracte inicial de dos anys

## Referències

* ↑ «José Ángel Ziganda, Athletic Club's new manager». Athletic Club, 24-05-2017 [Consulta: 25 maig 2017].

## Enllaços externs

* Estadístiques del jugador a LFP.es
# Lucas (Kansas)

Lucas és una població dels Estats Units a l'estat de Kansas. Segons el cens del 2000 tenia 436 habitants.

## Demografia

Segons el cens del 2000, Lucas tenia 436 habitants, 180 habitatges, i 113 famílies. La densitat de població era de 317,6 habitants/km².
Dels 180 habitatges en un 23,9% hi vivien nens de menys de 18 anys, en un 56,7% hi vivien parelles casades, en un 5,6% dones solteres, i en un 36,7% no eren unitats familiars. En el 34,4% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,8% tenia menys de 18 anys, un 3,2% entre 18 i 24, un 18,8% entre 25 i 44, un 25,2% de 45 a 60 i un 31% 65 anys o més.
L'edat mediana era de 50 anys. Per cada 100 dones de 18 o més anys hi havia 78,5 homes.
La renda mediana per habitatge era de 28.889 $ i la renda mediana per família de 38.125 $. Els homes tenien una renda mediana de 25.250 $ mentre que les dones 15.417 $. La renda per capita de la població era de 15.544 $. Entorn del 4,4% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lucas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Lucas». American Fact Finder. Oficina del Cens dels Estats Units, 12-01-2010.
# Hanukkiyyà

La hanukkiyyà (en hebreu חַנֻכִּיָּה, pl. hanukkiyyot) és un canelobre de nou braços que s'encén durant els vuit dies de la festa jueva de Hanukkà, consta de vuit braços normals i un d'especial anomenat xamaix. El nom hanukkiyyà ve de finals del segle xix de la muller d'Eliezer Ben Yehuda, una de les persones que va treballar per ressuscitar la llengua hebrea.
La hanukkiyyà celebra la rededicació del Temple després de l'èxit de la revolta jueva macabea contra la monarquia Selèucida. Segons el Talmud, els jueus només van trobar prou oli d'oliva ritualment pur com per encendre la hanukkiyyà durant un dia, però el subministrament va durar miraculosament vuit dies. Per celebrar aquest miracle, la hanukkiyyà consta de vuit braços i vuit espelmes o llums d'oli i cap d'elles és més alta que l'altre, exceptuant l'espelma auxiliar o xamaix, que protegeix el canelobre d'ús secular i que també es fa servir per encendre les altres espelmes. Cada nit durant la commemoració del miracle s'encén una espelma més; la primera nit una, la segona nit dues i així successivament fins que a la vuitena nit del Hanukkà les vuit espelmes i el xamaix estan encesos. Una altra possible explicació dels vuit braços és que la llei religiosa prohibia fer un canelobre similar al de set braços que hi ha al Temple.
Una altra interpretació de la cerimònia dels vuit dies és que commemora la història d'Hannah i els seus set fills. La història representada en el Talmud explica com els set fills d'Hannah van ser torturats i executats d'acord amb la política d'Antíoc IV, quan es varen negar a agenollar-se davant d'una estàtua i a menjar porc. Hannah es va suïcidar després de la mort dels seus fills.

## Enllaços externs

* Il·luminant el camí a la llibertat (anglès)
* Instruccions per encendre la Chanukah Menorah (anglès)
# Grimpa-soques turdí

El grimpa-soques turdí (Dendrocincla turdina) és una ocell sud-americà de la família dels furnàrids.

## Hàbitat i distribució

Habita la selva humida i altres zones boscoses de les terres baixes de l'est i sud-est del Brasil, el Paraguai i nord-est de l'Argentina.

## Referències

* ↑ «Grimpa-soques turdí». Cercaterm. TERMCAT, Centre de Terminologia. Rev. 2-1-2021 (català)
# Jordi Ribas Vilanova

Jordi Ribas Vilanova (Berga, 23 d'abril de 1958), és un exjugador de bàsquet català. És pare del també jugador de bàsquet Pau Ribas.
Es va formar a les categories inferiors del Club Joventut Badalona, amb qui va debutar a la màxima categoria del bàsquet nacional la temporada 1976-77. Va jugar a Badalona fins al 1982, a excepció de la temporada 1980-81 que la va disputar al Náutico de Tenerife, en ser destinat a Santa Cruz a realitzar el servei militar. Amb el club verd-i-negre es va proclamar campió de la lliga espanyola la 77-78, i va ser semifinalista de la Copa Korac, de la Recopa d'Europa i tres vegades a la Copa del Rei en les cinc temporades que va jugar a la Penya. Després va jugar al CB Premià, de Primera B, fins a l'any 1986, i una darrera temporada a l'APD Mataró on es va retirar del bàsquet en actiu.

## Referències

* ↑ «Jordi Ribas: "Ahora prima el individualismo"» (en castellà). Gigantes del Basket, 22-02-2013 [Consulta: 22 setembre 2018].
* ↑ «Records d'una època daurada». Agrupació Bàsquet Premià de Mar, 16-03-2017 [Consulta: 22 setembre 2018]. Arxivat 22 de setembre 2018 a Wayback Machine. «Còpia arxivada». Arxivat de l'original el 2018-09-22. [Consulta: 23 setembre 2018].
* ↑ «Los de Mataró, con aspiraciones importantes de ascenso» (en castellà). Mundo Deportivo, 26-09-1986 [Consulta: 23 setembre 2018].
# Front Nacional Sicilià

El Front Nacional Sicilià (Frunti Nazziunali Sicilianu en sicilià, Fronte Nazionale Siciliano en italià) és un partit polític de Sicília (Itàlia), que propugna la independència de l'illa. Des de l'any 2001, el seu secretari general és Giuseppe Sciano.

## Bandera i emblema del FNS

El FNS fa servir la senyera, per ser símbol del primer sobirà independent de Sicília amb el rei Frederic II de Sicília en l'any 1295, provinent del Casal de Barcelona, i hi inclou una cantonada blava amb la tradicional Trinacria, símbol mil·lenari sicilià.
Aquesta bandera fou, per altra banda, també la bandera de la unitat combatent Esercito Volontario per l'Independente della Sicilia durant la Segona Guerra Mundial,si bé el Front a dia d´avui és de caràcter pacifista i democràtic, l'emblema del qual és la trinacria sobre fons daurat i encerclat en rodó amb la seva denominació.

## Vegeu també

* Moviment Independentista Sicilià
* Llista de moviments independentistes

## Enllaços externs

* Front Nacional Sicilià - Lloc web oficial
# Irving Stringham

Washington Irving Stringham o, simplement, Irving Stringham (1847-1909) va ser un matemàtic estatunidenc, que va organitzar el deparatment de matemàtiques de la universitat de Berkeley.

## Vida i Obra

Stringham va estudiar a l'escola primària de Topeka (Kansas) i després al Washburn College de la mateixa localitat. En acabar va començar els seus estudis universitaris a la Universitat Harvard on es va graduar el 1877, fortament influenciat per Benjamin Peirce. El 1878 va ser admès al programa de grau de la universitat Johns Hopkins, on va obtenir el doctorat, dirigit per James Joseph Sylvester i sota la tutela de William Edward Story.
Després de la seva graduació, va anar dos anys a Alemanya, on va estudiar a Leipzig amb Felix Klein. Després d'intentar perllongar la beca d'estudis sense èxit, va retornar als Estats Units, on va ser nomenat professor de matemàtiques a la universitat de Berkeley el 1882. Berkeley havia estat fundada el 1868 i, quan Stringham hi va arribar, tenia no gaire més de quatre-cents alumnes i només dos professors de matemàtiques, militars formats a West Point. Stringham va ser l'encarregat d'elevar el nivell del departament de matemàtiques fins a posar-lo a un nivell similar al d'altres universitats. Les tasques administratives d'aquest esforç el van impedir de continuar les seves recerques amb la intensitat que requerien.
El seu fill, Roland Irving Stringham (1892-1954), va ser un arquitecte força reconegut a la costa Oest. Un nebot seu, Frank Devello Stringham (1872-1931) va ser alcalde de Barkeley de 1923 a 1927.
Stringham va dirigir la primera tesi doctoral de matemàtiques llegida a la universitat de Berkeley (1901).

## Referències

* ↑ Zund, 1999, p. American National Biography.
* ↑ Parshall i Rowe, 1994, p. 112.
* ↑ Robbin, 2006, p. 16.
* ↑ Moore, 2006, p. 16.
* ↑ Moore, 2007, p. 40.
* ↑ «Roland Irving Stringham (Architect)». Pacific Coast Architecture Database (PCAD).

## Bibliografia

* Moore, Calvin C. «Women Mathematicians at Berkeley—The Early Years» (en anglès). AWM Newsletter, Vol. 36, Num. 4, 2006, pàg. 16-25.
* Moore, Calvin C. «Professor Stringham and the Department of Mathematics». A: Mathematics at Berkeley: A History (en anglès). Taylor and Francis, 2007. ISBN 978-1-5688-1302-8.
* Parshall, Karen Hunger; Rowe, David E. The Emergence of the American Mathematical Research Community, 1876-1900 (en anglès). American Mathematical Society, 1994. ISBN 0-8218-9004-2.
* Robbin, Tony. Shadows of Reality (en anglès), 2006. ISBN 978-0-300-11039-5.

## Enllaços externs

* O'Connor, John J.; Robertson, Edmund F. «Irving Stringham» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Zund, Joseph D. «Stringham, Irving». American National Biography Online, 1999. Arxivat de l'original el 26 de desembre 2017. [Consulta: 26 desembre 2017]. (anglès)
# José Javier Gómez Gozalo

José Javier Gómez Gozalo (Cuéllar, Segòvia, 18 de març de 1974) va ser un ciclista espanyol, professional des del 1996 i fins al 2003.
Un cop retirat fou nomenat Director General de la Fundació "Deporte Joven" depenent del Consejo Superior de Deportes, però el 2013 hagué de dimitir quan el seu nom va aparèixer com un client de la xarxa de dopatge descoberta amb l'Operació Port.

## Palmarès

* 1995
** 1r a la Volta al Bidasoa
** 1r al Trofeu Iberdrola

### Resultats al Giro d'Itàlia

* 1997. 22è de la classificació general
* 2000. 30è de la classificació general

### Resultats al Tour de França

* 1998. Abandona
* 1999. 59è de la classificació general
* 2002. Abandona

### Resultats a la Volta a Espanya

* 2001. 26è de la classificació general
* 2003. Abandona

## Referències

* ↑ «José Gómez Gozalo, nuevo Director General de la Fundación Deporte Joven». csd.gob.es [Consulta: 20 abril 2017]. Arxivat 21 April 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-04-21. [Consulta: 20 abril 2017].
* ↑ «Otra víctima de Eufemiano». elmundo.es, 08-02-2013 [Consulta: 20 abril 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it